ప్రత్యేక బృందం ఏర్పాటుకు కేంద్రం నిర్ణయంన్యూఢిల్లీ, ఫిబ్రవరి 1: దేశ వ్యాప్తంగా డిజిటల్ లావాదేవీల కారణంగా ఆన్లైన్ చెల్లింపులు పెరిగాయి. దీంతోపాటే సైబర్ నేరగాళ్లూ పెరిగిపోయారు. ఫలితంగా నిరుడు పలు ప్రభుత్వ, ప్రైవేటు బ్యాంకులు సుమారు 32 లక్షల డెబిట్ కార్డులను ఉపసంహరించుకోవాల్సి వచ్చింది. భారత బ్యాంకింగ్ వ్యవస్థలో అతిపెద్ద సైబర్ మోసాల్లో ఒకటిగా ఇది నమోదు కావడంతో తీవ్ర ఆందోళన వ్యక్తమైంది. దీంతో ఈ మోసాలను అరికట్టేందుకు పకడ్బందీ చర్యలు తీసుకోవాలని కేంద్ర ప్రభుత్వం నిర్ణయించింది. ఇందుకోసం ‘కంప్యూటర్ ఎమర్జెన్సీ రెస్పాన్స్ టీమ్ (సీఈఆర్టీ)’ పేరిట ప్రత్యేక బృందాన్ని ఏర్పాటు చేయాలని నిర్ణయించింది. సాంకేతిక నిపుణులతో కూడిన ఈ బృందం ఆర్థిక రంగ నియంత్రణ సంస్థలు, ఇతర భాగస్వామ్య పక్షాలతో కలిసి సమన్వయంతో పని చేయనుంది.
pratyeka brundam erpaatuku kendram nirnayamnyuudlli, fibravari 1: desha vyaaptamgaa disital lavadevila kaaranamgaa anline chellimpulu perigaayi. deenthopaate saibar neragaalluu perigipoyaaru. phalitamgaa nirudu palu prabhutva, praivetu byaankulu sumaru 32 lakshala debit kaardulanu upasamharinchukovalsi vachindi. bhaarata banking vyavasthalo atipedda saibar mosallo okatigaa idhi namodu kaavadamtho teevra aandolana vyaktamaindi. deentho ee mosalanu arikattenduku pakadbandi charyalu teesukovaalani kendra prabhutvam nirnayinchindi. indukosam ‘computer emergency respans team (crarty)’ paerita pratyeka brundaanni erpaatu cheyalani nirnayinchindi. saanketika nipunulatho kuudina ee brundam aardhika ranga niyantrana samsthalu, itara bhagaswamya pakshaalato kalisi samanvayamtho pani cheyanundi.